# Guanyin

Altres noms de Kuan Yin :
| Kuan Yin sobre un drac |
| Kuan Yin sobre un drac. |
| Xinès simplificat: | 观音, 观世音 |
| Xinès tradicional: | 觀音, 觀世音 |
| Pinyin: | Guān Yīn, Guānshì Yīn |
| Wade-Giles: | Kuan In, Kuan-shih In |
| Cantonès: | Kwun Yum, Koon Yam |
| Hakka: | Kwan Yim |
| Taiwanès: | Koan-im, Koan-sè-im |
| Dialecte de Shanghai: | Kuoe'in, Kuoezy'in |
| Japonès (Kanji): | 観音, 観世音 |
| Japonès (Rōmaji): | Kannon, Kanzeon |
| Coreà (Hangul): | 관음, 관세음 |
| Coreà (Romanització): | Gwan-eum, Gwan-se-eum |
| Vietnamita: | Quan Âm, Quan Thế Âm |
Guanyin o Kuan Yin (en xinès tradicional: 觀音, en xinès simplificat: 观音, pinyin: Guānyīn) és un bodhisattva femení associat amb la compassió. Guanyin és el nom xinès per a Avalokiteshvara (sànscrit: अवलोकितेश्वर), bodhisattva de la compassió en el budisme.
Avalokiteshvara, originalment masculí, es va feminitzar i va es transformar en Guanyin quan el budisme es va difondre a la Xina. Es representa, de vegades, amb roba ampla i amb un nen als braços.
S'ha difós i ha estat apropiada per altres religions orientals, incloent el taoisme i la religió popular xinesa.

## Deessa de la misericòrdia

A la Xina és la deessa de la misericòrdia i la compassió. Per influència daoista es representa en forma femenina i maternal. És una de les deïtats més estimades en aquest país. A través de tot l'Orient hi ha altars i temples dedicats a ella. I és que un dels seus atributs és la seva misericòrdia, que la fa accessible a tots. Es creu que ajudarà tothom qui acudeixi a ella en els moments de crisi.
Hom diu que Kuan Yin va néixer amb un rosari de cristall blanc a la mà dreta i una flor de lotus a l'esquerra. Se li atribueix un poder especial davant els perills produïts per l'aigua, els dimonis, el foc o les armes. És considerada una deessa mare, que escolta les oracions d'aquells que volen tenir descendència. Al Vietnam se la considera protectora de desastres.

## Controvèrsies sobre l'origen

Una versió diu que Kuan Yin es va originar en el bodhisattva Avalokiteshvara, i que va sorgir quan a aquest li calia una forma femenina. A la iconografia de l'Índia i del Tibet, Avalokiteshvara es representa de diverses formes, inclosa una amb mil braços i mil ulls. Sovint Avalokiteshvara s'identifica amb Xiva.
Al Tibet, Kuan Yin es coneix com a Chenrezig. Com altres bodhisattves, Chenrezig és vist com un mestre del dharma, literalment manifestat en la persona del Dalai Lama.
Tot i així hi ha llegendes que justifiquen un origen diferent.

## Sincretisme

Certes representacions de Kuan Yin són molt semblants a la de la Verge Maria, no solament en la forma, sinó també en els atributs de la figura. A Taiwan hi ha una organització budista anomenada Tzu-Chi, que celebra i promociona aquest sincretisme, veient-hi una confirmació de la identitat de les aspiracions espirituals. A les Filipines també hi ha membres de la comunitat xinesa que identifiquen la figura de Kuan Yin amb la de la Mare de Déu.

## Vegeu també

* Mare de Déu
* Tretze budes

## Referències

* ↑ [«Evolution of Avalokitesvara (anglès)». Arxivat de l'original el 2006-07-01. [Consulta: 11 febrer 2009]. Evolution of Avalokitesvara (anglès)]
* ↑ Martin Palmer, Jay Ramsay, Man-Ho Kwok: Kuan Yin. Myths and Prophecies of the Chinese Goddess of Compassion, Thorsons, San Francisco 1995, ISBN 1-85538-417-5 (anglès)
* ↑ Christopher Cook and Marjorie Trusted, Victoria and Albert Museum, 2004 London Proms Performing Art Lecture (mp4 audio, cal l'Apple Quicktime) Arxivat 2009-09-26 a Wayback Machine. (anglès)

## Bibliografia

* Suzanne E Cahill: Transcendence & Divine Passion. The Queen Mother of the West in Medieval China, Stanford University Press, Stanford, 1993, ISBN 0-8047-2584-5
* Kuan Ming: Popular Deities of Chinese Buddhism, Buddha Dharma Education Association Inc, 1985
* Chun-fang Yu, Kuan-yin, The Chinese Transformation of Avalokitesvara, Columbia University Press, New York, 2001, ISBN 0-231-12029-X
* John Blofeld: Bodhisattva of Compassion. The Mystical Tradition of Kuan Yin, Shambhala, Boston 1988, ISBN 0-87773-126-8
* Miao Yun: Teachings in Chinese Buddhism: Selected Translation of Miao Yun, Buddha Dharma Education Association Inc, 1995
* Pedro Ceinos Arcones . El Matriarcado en China. Miraguano S.A. Ediciones, 2011. ISBN 978-84-7813-370-3.
Viccionari